અહમદની તબિયત બગડતાં તેમને સંસદ ની નજીક ડૉ.રામ મનોહર લોહિયા હોસ્પિટલમાં લઇ જવામાં આવ્યા હતા. મૂળ કેરળના કન્નૂરના એવા ઇ અહમદ હાલ મલ્લપુરમના સાંસદ છે. અહમદ 1967-91 સુધી કેરળ વિધાનસભાના ધારાસભ્ય રહી ચૂક્યા છે. વર્ષ 1981-83 દરમિયાન તેઓ કન્નૂર મ્યૂનિસિપલ કોર્પોરેશનના અધ્યક્ષ રહ્યા હતા અને વર્ષ 1982-87 દરમિયાન તેમણે કેરળ સરકારમાં ઉદ્યોગ મંત્રી તરીકે પણ કામગીરી બજાવી હતી. વર્ષ 1991માં પહેલીવાર તેઓ લોકસભા માટે ચૂંટાયા હતા અને ત્યાર બાદ તેમણે પાછું ફરીને જોયું નથી.